Shoot-Out 2012 (снукер)

**Shoot-Out 2012** (таксама вядомы як *PartyPoker.com Shoot-Out 2012* — ад назвы спонсара) — прафесійны запрашальны турнір па снукеры, які праходзіў з 27 па 29 студзеня 2012 года на цыркавой арэне ў Блэкпульскай вежы, у Блэкпуле, Англія. Турнір стаў трэцім розыгрышам Shoot-Out, які быў заснаваны ў 1990 годзе і адноўлены ў 2011 годзе. Упершыню турнір Shoot-Out спансавала кампанія Bwin. Прызавы фонд турніру склаў £130,000, з якіх £32,000 атрымаў пераможца.

Леташні чэмпіён Найджэл Бонд саступіў ужо ў першым раўндзе леташняму фіналісту Роберту Мілкінсу (15:30). Пераможцам турніру стаў Бары Хокінс, які перайграў на сваім шляху да тытула Дзіна Цзюньхуэя (53:27), Фергала О'Браена (90:0), Стывена Магуайра (87:1), Марка Дэвіса ў чвэрцьфінале (77:12), Дэйва Харальда ў паўфінальным матчы (56:30) і Грэма Дота ў фінальным паядынку (61:23). Такім чынам, 32-гадовы англічанін выйграў свой трэці прафесійны тытул у кар'еры і першы з лютага 2010 года (пасля перамогі на пятым этапе Pro Challenge Series). На працягу спаборніцтва ўдзельнікі выканалі дзве соценныя серыі: Стывен Лі аформіў брэйк у 121 бал у другім раўндзе, а Мартын Гоўлд здзейсніў серыю ў 135 ачкоў у матчы трэцяга раўнда.

## Прызавыя грошы 
У 2012 годзе спонсарам турніру Shoot-Out стала кампанія Bwin. Яна забяспечыла прызавы фонд турніру, які склаў £130,000, з якіх £32,000 атрымаў пераможца.

## Удзельнікі 
На турніры Shoot-Out 2012 прынялі ўдзел 64 снукерысты, якія займалі найвышэйшыя пазіцыі ў рэйтынгу і прынялі запрашэнне на ўдзел. Два снукерысты з топ-16 не прынялі ўдзел у турніры: Ніл Робертсан (4) і Роні О'Саліван (16).

Восем гульцоў удзельнічалі на Shoot-Out у трэці раз, г.зн. да гэтага гулялі ва ўсіх розыгрышах турніру, уключаючы 1990 год: Стывен Хендры (20), Кен Доэрці (33), Найджэл Бонд (37), Стыў Дэвіс (44), Алан Мак-Манус (46), Тоні Дрэга (54), Бары Пінчэс (55) і Род Лоўлер (59). Джымі Уайт (47) і Джэймс Уатана (58) таксама былі уключаны ў сетку Shoot-Out 1990, але зняліся з турніру, не згуляўшы там ніводнага матча.

Дэбютантамі Shoot-Out у 2012 годзе сталі дзесяць гульцоў: Джэк Лісоўскі (39), Джэймі Джонс (41), Лян Вэньбо (42), Сяа Гадун (50), Марк Джойс (51), Бэн Вуластан (52), Майкл Уайт (57), Джэймс Уатана (58), Лю Чуан (60) і Лю Сун (61). Джэймс Уатана павінен быў дэбютаваць у 1990 годзе, але зняўся з турніру, а Лян Вэньбо быў уключаны ў сетку Shoot-Out 2011 года, аднак таксама не згуляў там ніводнага матча.

Сярод удзельнікаў розыгрышу 2012 года да гэтага на турніры Shoot-Out перамагаў толькі дзеючы чэмпіён Найджэл Бонд.

Самым узроставым удзельнікам Shoot-Out 2012 года стаў 54-гадовы Стыў Дэвіс. Джымі Уайту падчас турніру было 49 гадоў, а Тоні Дрэгу і Найджэлу Бонду — па 46. Самым маладым удзельнікам Shoot-Out 2012 стаў 20-гадовы Майкл Уайт. Джэку Лісоўскі і Энтані Мак-Гілу таксама было па 20 гадоў, а Лю Чуану — 21.

Ніжэй прадстаўлена табліца, якая дэманструе статыстыку выступленняў удзельнікаў спаборніцтва на ўсіх папярэдніх турнірах Shoot-Out.

## Ход турніру 
Лёсаванне першага раўнда было праведзена 6 лістапада 2011 года, на другі гульнявы дзень чэмпіянату свету сярод ветэранаў. Лёсаванне кожнага наступнага этапу, уключаючы паўфінальны, адбывалася на самой арэне.

### Першы раўнд (1/32 фіналу) 

### Другі раўнд (1/16 фіналу) 

### Трэці раўнд (1/8 фіналу) 

### Чвэрцьфіналы 

### Паўфіналы 

### Фінал 
|-
| colspan="3" align="center" | 

|-
| align="right" | 46
| align="center" | 
| 15
|-
| align="right" | 0
| align="center" | Соценныя серыі
| 0
|-
| align="right" | 0
| align="center" | Серыі 50+
| 0
|}

## Соценныя серыі 
## Спасылкі 
* Shoot-Out 2012 на Snooker.org 
* Статыстыка Shoot-Out 2012 на CueTracker.net 
* Фатаздымкі World Snooker з Shoot-Out 2012 на Facebook

Катэгорыя:Shoot-Out (снукер)
Катэгорыя:2012 год у снукеры
Катэгорыя:Спорт у Англіі ў 2012 годзе
Катэгорыя:Снукерны сезон 2011/2012
Катэгорыя:Снукерныя турніры ў Англіі
Катэгорыя:2012 год у Блэкпуле
Катэгорыя:Студзень 2012 года